Krasnobród

Krasnobród on linn Poolas Lublini vojevoodkonnas Zamośći maakonnas, Krasnobródi valla halduskeskus. Krasnobród asub Wieprzi jõe ääres, Zamośćist umbes 19 km lõunas ja Tomaszów Lubelskist ligi 17 km loodes.

Krasnobród sai Magdeburgi linnaõigused 1576. aastal (teistel andmetel 1572. aastal). Alates 16. sajandi teisest poolest kuni 1670. aastateni oli Krasnobród Poola kalvinistide üks tähtsamaid keskusi. 1648. aastal rüüstas linna Bogdan Hmelnõtskõi kasakaarmee. 17. sajandi teisel poolel ründasid linna mitmel korral krimmitatarlased. 1763. aastal sai linn Poola kuningalt August III-lt Magdeburgi linnaõiguste taaskinnituse.Krasnobród – historia miasta Ośrodek"Brama Grodzka - Teatr NN

Krasnobród kaotas linnaõigused 1869. aastal ja sai need tagasi 1994. aastal.O miejscowości krasnobrod.org

Teise maailmasõja ajal 23. septembril 1939 toimus Krasnobródi lähedal Saksa ja Poola vägede vahel Krasnobródi lahing. See oli üks viimaseid lahinguid Euroopas, kus mõlemal poolel osalesid ratsaväelased.Ostatnia szarża. Rekonstrukcja bitwy pod Krasnobrodem zamosconline.pl

Galerii

Viited

Kategooria:Lublini vojevoodkonna linnad